Sango en akvo

"Sango en akvo" (hungare Melbourne-i vérfürdő, angle "Blood Bath" of Melbourne) estis duonfinala matĉo de akvopilkado inter la teamoj de HungarioLa hungara akvopilka teamo en la olimpiko 1956 en alfabeta ordo konsistis el Antal Bolvári, Ottó Boros, Dezső Gyarmati, István Hevesi, László Jeney, Tivadar Kanizsa, György Kárpáti, Kálmán Markovits, Miklos Martin, Mihály Mayer, István Szivós kaj Ervin Zádor kaj Sovetunio dum la Somera Olimpiko en Melburno en 1956. Ĝi estas verŝajne la plej konata en la historio de tiu ĉi sporto. La matĉo okazis la 6-an de decembro 1956, estis ludita tuj post la subpremo de la Hungara Revolucio. La teamo de Hungario gajnis 4-0. La nomo de la matĉo devenas de la sango de Ervin Zádor, kiu kolorigis la akvon post bato de rusa rivalo. Post tiu nesporta konduto la publiko grandparte favoriganta la hungarojn provis propramane juĝofari. La juĝisto estis devigita rompi la matĉon antaŭtempe kaj doni venkon al la hungara teamo.

Historia fono
La matĉo estis ludata nelonge post subpremo de la Hungara revolucio de 1956. La hungara reprezentantaro ŝanĝis la komunisman version de la flago de sia ŝtato al ties revolucia ekvivalento, eltondante la centran ruĝan stelon. La rusaj teamanoj kaj subtenantoj volis emfazi sian dominadon super la tuta Orienta Eŭropo, dum la hungarojn motivis rekompenco kontraŭ sanga subpremo de la revolucio fare de la Ruĝa Armeo.

Post la matĉo
La skipo de Hungario dum la finala matĉo venkis la teamon de Jugoslavio, do Hungario farigis la olimpika ĉampiono. Multaj konkurantoj, lume de la okazintaĵoj en Budapeŝto, decidis provizore ne reveni al la patrujo.

La historian eventon pritraktas du filmoj: hungara historia dramo Szabadság, szerelem (2006, Libero kaj Amo) kaj dokumenta filmo de 2006 produktita de Quentin Tarantino kaj Lucy Liu sub la titolo Freedom's Fury.

 Eksteraj ligiloj 
 artikolo en Radio Libera Eŭropo de 2006 pri la dokumenta filmo Freedom's Fury pri la 50-jariĝo de la sanga matĉo de 1956
 foto de la hungara teamo prepariĝanta por la olimpiko 1956 en la retejo m4sport.hu

 Notoj 

Kategorio:Akvopilkado
Kategorio:Somera Olimpiko 1956
Kategorio:Hungara revolucio de 1956
Kategorio:Sporto en Hungario
Kategorio:Sporto en Sovetunio